প্রাণীর অধিকার নিশ্চিত করতে ১৯৩১ সালে ইতালির ফ্লোরেন্স শহরে পরিবেশ বিজ্ঞানীদের এক সম্মেলনে ৪ অক্টোবরকে বিশ্ব প্রাণী দিবস হিসেবে ঘোষণা করা হয়। সেই থেকে প্রতি বছর প্রাণীরি অধিকার রক্ষা ও কল্যাণার্থে বিশ্বব্যাপী বিশ্ব প্রাণী দিবস পালন করা হয়। দিবসটি অবশ্যই প্রাণীর অধিকার রক্ষায় একটি মাইলফলক। কিন্তু আজ থেকে প্রায় দেড় হাজার বছর আগে মহানবী (স.) প্রাণীর অধিকার রক্ষায় এমন সব বাণী উপহার দিয়ে গেছেন যা কল্পণাও করা যায় না। এ বিষয়ে হাদীছে অগণিত মূল্যবান বাণী পরিলক্ষিত হয়। ইসলামী সংস্কৃতির চিত্তহারী দিকসমূহের অন্যতম হল জীবের প্রতি দয়া প্রদর্শন। মানবজগতের ন্যায় প্রাণীজগতও সদয় আচরণ পাওয়ার যোগ্য এ ব্যাপারে ইসলামে যে বাণী উচ্চারিত হয়েছে এবং নবী (স.) এর আচরণে যা ফুটে উঠেছে তা সত্যিই প্রশংসার দাবিদার এবং বিশ্ব মানবতাকে নাড়াদানকারী। নবী (স.) বর্ণিত এ বিষয় সংক্রান্ত কতিপয় বাণী এবং তদ্বিষয়ে কিছু আলোচনা নিম্নে তুলে ধরা হল।